हाईवे पर भिड़े तीन ट्रक, दो गंभीर घायल
राघौगढ़ | हाईवे पर रविवार को शाम करीब साढ़े चार बजे तीन ट्रक आपस में भिड़ गए, इसमें दो लोग गंभीर रूप से घायल हो गए। यह हादसा एसडीओपी कार्यालय के पास हुआ। इंदौर की ओर जा रहे एक कंटेनर की टक्कर सामने से आ रहे प्याज से भरे ट्रक से हो गई। इसी दौरान गुना की ओर से आ रहा ट्रक भी कंटेनर से भिड़ गया। इस घटना में कंटेनर के ड्राइवर मलखान सिंह और क्लीनर नसीम खान बुरी तरह से घायल हो गए। उन्हें बड़ी मुश्किल से निकाला गया। घटना के बाद हाईवे पर करीब एक घंटे जाम लगा रहा। वहीं दोनों ट्रकों के चालक फरार हो गए।
bho_Deva hin_Deva